[{"text_idx": "#000003", "text": "Mae cabinet Cyngor Sir Powys wedi cymeradwyo cynllun i helpu\u2019r digartref yn y sir, drwy sicrhau eu bod yn cael llety sefydlog cyn gynted a\u0302 phosib."}, {"text_idx": "#000004", "text": "Enw\u2019r ymgyrch yw Cynllun Pontio Ailgartrefu Cyflym Powys a\u2019r bwriad yw i\u2019r cyngor, cymdeithasau tai ac eraill gydweithio hyd at 2028 i geisio atal digartrefedd. Yn rhan o\u2019r cynllun mae yna sawl cynnig penodol ar gyfer darpariaeth gan gynnwys:"}, {"text_idx": "#000006", "text": "Mae yna newidiadau Bolisi Dyrannu \u2018Cartrefi ym Mhowys\u2019, sy\u2019n effeithio polisi\u0308au ar gyfer tai cymdeithasol y sir gan gynnwys:"}, {"text_idx": "#000007", "text": "Bydd pobl oedd gynt wedi cael eu gosod mewn llety dros dro o ganlyniad i fod yn ddigartref yn cael cynnig i wneud y tai hyn yn rhai parhaol, os ydynt yn addas, gan olygu nad oes rhaid i\u2019r rheini wedi eu cartrefi symud eto.\nMae hefyd cymal yn y cynllun sy\u2019n datgan y bydd hyd gwasanaeth unigolyn yn Lluoedd Arfog Prydain yn cael ei ystyried fel ffactor wrth iddynt gael eu hasesu. Bydd amser a dreuliwyd yn y lluoedd arfog yn cyfrif fel pe bai eu bod wedi byw ym Mhowys wrth ystyried blaenoriaethu tai fforddiadwy."}, {"text_idx": "#000009", "text": "\u2018Mewn ychydig dros dair blynedd rydym wedi gweld nifer yr aelwydydd sy\u2019n gofyn am dai fforddiadwy yn mwy na dyblu, mae nifer yr aelwydydd digartref wedi cynyddu mwy na thraean, ac mae nifer yr aelwydydd sydd wedi\u2019u lleoli mewn llety dros dro \u2013 gan gynnwys gwely a brecwast bron a\u0302 bod bedair gwaith yn uwch.\u2019"}, {"text_idx": "#000010", "text": "\u2018Bydd ein cynllun yn cymryd yn ganiataol fod pawb yn \u2018barod am dai\u2019 gyda\u2019r gefnogaeth gywir, yn sicrhau bod pobl yn treulio cyn lleied o amser a\u0302 phosib mewn llety dros dro; a phan fydd angen llety dros dro arnynt, bydd o safon uchel. Bydd hefyd yn helpu pobl i gael mynediad i\u2019r cartref iawn yn y lle iawn iddynt ac yn nodi y bydd hyn yn \u2018gartref annibynnol, prif ffrwd\u2019 i\u2019r rhan fwyaf, ond y gall eraill ddewis llety a\u0302 chymorth.\u2019"}, {"text_idx": "#000011", "text": "\u2018Dylai hefyd ein helpu i leihau costau dros amser, drwy leihau\u2019r angen i ddefnyddio darparwyr gwely a brecwast ar gyfer llety dros dro, a all fod yn gostus iawn.\u2019"}, {"text_idx": "#000012", "text": "Yn aml mae digartrefedd yng nghefn gwlad Cymru yn fater cuddiedig nad yw nifer yn gweld na chlywed newyddion yn ei gylch. Mae ffactorau unigryw cefn gwlad Cymru yn gallu gwneud mynd i\u2019r afael a\u2019r broblem yn un cymhleth, ac yn aml mae awdurdodau lleol yn wynebu problemau o ran diffyg adnoddau, dwysedd poblogaeth ac adeiladau isel a phellter daearyddol rhwng ardaloedd gwahanol sy\u2019n gwneud darparu gwasanaethau yn dasg anodd. Mae cynllun Cyngor Powys yn rhan o ymgyrch ehangach gan Lywodraeth Cymru sydd yn ceisio sicrhau bod digartrefedd yn rhywbeth prin, byrhoedlog ac nad yw\u2019n ailadrodd. Mae modd canfod mwy o wybodaeth am weledigaeth Llywodraeth Cymru, a\u2019r canllawiau maent wedi gosod i awdurdodau lleol i ddatrys y broblem yma."}]